Rikunarita-ORG/Wikinium huggingface dataset:
# 戰術射擊遊戲

**戰術射擊遊戲**（英文：**tactical shooter**）模擬真實嘅戰鬥。喺呢啲遊戲當中，玩家需要戰術同謹慎－例如一般嘅射擊遊戲入面，一個玩家就算受咗傷，佢都可以靠掂一個藥包嚟回復生命值，但戰術射擊遊戲模擬真實嘅射擊，所以喺呢啲遊戲入面，要回復一個受咗傷嘅角色，往往要用相當多嘅精力（似真實嘅戰鬥），而且同現實嘅戰鬥一樣，好多時俾人打中一兩槍經已冇命。因為呢啲遊戲嘅戰略性，遊戲嘅節奏往往會比較慢。戰術射擊遊戲例子有使命召喚系列同幽靈行動系列（Tom Clancy's Ghost Recon）。

## 睇埋

* 軍事戰術（列表）

## 參考
# 第一身射擊遊戲

2009 年某隻 FPS 嘅截圖；畫面右下見到主角隻手揸住把槍。
**第一身射擊遊戲**（英文：**FPS** ）係射擊遊戲一種，特徵係鏡頭會「擺喺遊戲主角嘅眼」嗰度，玩家會見到主角見到嘅嘢。

## 概論

喺 FPS 當中，玩家會見到自己操控嘅角色喺個立體虛擬世界中見到嘅嘢，令佢哋感覺好似自己就係主角噉嘅樣。

不過，喺現實嘅遊戲設計上，遊戲嘅鏡頭好少可會真係擺正喺玩家角色嘅眼嗰度。設計師好多時都會改為將個鏡頭擺喺（例如）玩家角色嘅額頭嗰度。此外，鏡頭亦唔會跟足晒玩家角色嘅眼嘅移動，比如係玩家角色行路嗰陣，鏡頭正常嚟講唔會真係跟住佢嘅頭彈上彈落，以免搞到玩家暈浪。

## 製作

## 名作

直至廿一世紀初為止，比較出名嘅 FPS 作品有

* 《毀滅戰士系列》、
* 《戰慄時空系列》、
* 《最後一戰系列》、
* 《使命召喚系列》（CoD）、
* 《絕地要塞 2》（TF2）、
* 《神兵泰坦》

## 睇埋

* TPS

## 參考
# 多人電子遊戲

**多人電子遊戲**（**multiplayer video game**）係指有多個玩家參與嘅電子遊戲。現代嘅電子遊戲大部份都有單人遊戲同多人遊戲兩種模式。

## 非對稱遊戲性

非對稱遊戲性（asymmetric gameplay）：指多人遊戲當中每個玩家嘅體驗都唔同；喺一般嘅多人遊戲裏面，每位玩家用嘅操控方法或者有得揀嘅角色都係一樣嘅，但有陣時有啲遊戲可能會（例如）將一隊玩家分別安排做唔同角色，負責做治療師嘅玩家淨係有得揀用治療系嘅角色－呢種唔同玩家可以做嘅嘢有明顯差異嘅遊戲，就係用咗非對稱遊戲性。
# 掩護系統

**掩護系統**係射擊遊戲同潛行遊戲成日用嘅遊戲機制，指隻遊戲容許一個角色匿埋喺環境嘅某啲物件後，用物件做**掩護**（英文：cover），避開敵人嘅視線或者槍炮攻擊，就好似現實世界嘅槍戰駁火噉。例如隻遊戲嘅操控系統有個掣，玩家一撳佢個角色就會自動伏低同埋移去最近嗰嚿大型物件後。呢種系統提升遊戲嘅戰術深度，鼓勵玩家計劃行動，而唔係單純噉衝入敵陣。

掩護系統可以按好多特性分類，例如掩護物可以

* 有分高低，低嘅掩護物容許玩家突然企起身射擊敵人。
* 有分「軟硬」，「軟」嘅掩護物只阻擋敵人視線但唔阻擋攻擊。
* 有分短暫同永久，短暫嘅掩護物畀攻擊打中會爛。
* 有啲遊戲容許玩家「自製」掩護物，例子可以睇睇要塞英雄。

射擊遊戲同潛行遊戲嘅掩護系統設計好唔同，例如潛行遊戲通常想鼓勵玩家迴避敵人，所以基本上關關都會有足夠嘅掩護物，而 PvP 射擊遊戲同 PvE 射擊遊戲嘅掩護物設計又可以唔同。

## 睇埋

* 關卡設計

## 來源
# 大日本帝國

大日本帝國1942年版圖
**大日本帝國**係日本史上一個政權，由1868年1月3號正式推行明治維新開始，去到1947年5月3號頒佈新嘅《日本國憲法》為止。

大日本帝國國土除咗日本列島之外，曾經「治理」過臺灣（臺灣日治時期）、澎湖列島、庫頁島南部（樺太廳）、朝鮮半島（朝鮮日治時期）做殖民地，亦曾經受國際聯盟委託去管太平洋群島託管地（南洋廳）。1931年發動九一八事變，入侵中國東北，成立偽滿洲國。1937年發動中日戰爭，「治理」咗華北、華中、華南大部份地區。1941年發起太平洋戰爭後，泰國為咗生存就同日本結盟，日本重「治理」過英屬馬來亞、英屬緬甸、英屬香港（香港日治時期）、海峽殖民地、北婆羅洲、沙撈越；法屬印度支那半島（印度支那聯邦）；美屬菲律賓同荷屬東印度（依家嘅印尼）、澳洲管嘅新畿內亞島。
# 遊戲顯示儀

畫面數值**遊戲顯示儀**（英文：**head-up display**，**HUD**）係指將隻電子遊戲嘅狀態相關嘅資訊－玩家角色嘅生命值、時間、小地圖等－顯示俾玩家睇嘅一個介面。

## 概念

傷害閃（damage flash）：指遊戲主角喺受到傷害嗰陣，遊戲有啲訊號，話俾玩家知「主角受緊傷害」；傷害閃最常見嘅方法係，每當主角俾敵人打中嗰陣，個畫面會閃血紅色嘅光。

傷害圈（damage ring）：傷害閃嘅一種，指傷害閃唔只話俾玩家聽「主角俾人打中」，仲話俾玩家聽攻擊嚟自邊個方向，例：一隻遊戲，遊戲畫面右下角有個圈，每當個圈某一忽閃血紅色，就表示主角俾人打中，而傷害嚟自個圈閃嗰個方向，即係如果（例如）個圈 180 度嗰忽閃血紅色，就表示「主角俾人打中，攻擊嚟自係正後方」。傷害圈常見於多長距離攻擊嘅射擊遊戲。

## 睇埋

* 視像遊戲
# 衝鋒槍

湯普生衝鋒槍（M1A1型）
MP 40
斯坦衝鋒槍（Mk II）
UZI
德國H&K公司嘅MP5衝鋒槍
H&K UMP
**衝鋒槍**（英文：Sub Machine Gun）泛指由彈匣供彈、發射手槍用嘅子彈、可以連續射擊嘅輕型單兵槍械。通常有槍托，但係無腳架。

比較出名嘅衝鋒槍有俗稱「芝加哥打字機」嘅湯普生衝鋒槍、德國嘅MP-40衝鋒槍、第二次世界大戰期間英國製造嘅斯坦衝鋒槍、以色列烏茲衝鋒槍、H&K公司嘅MP-5系列以及UMP系列衝鋒槍。
# 納粹德軍

| 納粹德軍 |
| --- |
|
旗

徽章

 |
| 座右銘 | Gott mit uns (神同在) |
| 成立 | 1935年3月16號 (1935-03-16) |
| 解散 | 1945年9月20號 (1945-09-20) |
| 分支 | 陸軍、海軍、空軍 |
| 總部 |  納粹德國 措森 ﻿ / ﻿ |
| 領導 |
| 最高領袖 | 希特拉 |
| 軍師統帥 | Werner von Blomberg |
| 元帥 | Wilhelm Keitel |
| 軍事人員 |
| 軍齡 | 18–45 |
| 徵兵 | 1–2年 |
| 每年達到軍齡人數 | 70萬 (1935) |
| 現役人員 | 1,800萬 (總共服過役) |
| 開支 |
| 預算 | * $190億馬克 (1939)
* $890億馬克 (1944)
 |
| GDP比例 | * 25% (1939年)
* 75% (1944年)
 |
| 工業 |
| 國內供應 |
一覽
* + Alkett
	+ Auto Union (Audi前身)
	+ Blohm+Voss
	+ BMW
	+ Benz
	+ Focke-Wulf (Airbus前身)
	+ Heinkel
	+ Henschel & Son
	+ Junkers
	+ Krupp
	+ MAN SE (Volkswagen前身)
	+ Messerschmitt
	+ Opel
	+ Porsche
 |
| 國外供應 | * 匈牙利
* 西班牙
* 瑞士
 |
| 每年出口 | $2.45億馬克 (1939)  |

**納粹德軍** (德文：Wehrmacht，直譯 「防衛部隊」)，又叫做**德意志國防軍**，係納粹德國嘅軍隊，由1935年到1945年期間活躍。佢主要由陸軍、海軍、同空軍組成，最高領袖一直都係希特拉。

## 歷史

喺1933年，希特拉上臺，成立咗納粹德國。佢其中最主要嘅政策之一，就係將個國家再軍事化，之後亦都有入侵過附近嘅國家，特登違反哂《凡爾賽條約》嘅規限。隨住國家軍事復興，軍事嘅工業亦都佔咗經濟越嚟越大嘅比重。

到二次大戰開始之後，佢最出名嘅戰略就係「閃電戰」（德文：Blitzkrieg），能夠極速咁用軍事威力嚟打敗敵人。經過呢個方法，納粹德國成功只係用個幾月嘅時間，就完全打贏咗法國戰役。到1941年，佢亦都用住同一個方法嚟進攻蘇聯，好快就打入到國家嘅中心地帶。佢同時亦都喺北非地區用呢個戰略嚟打贏。對歷史學家嚟講，呢啲所有嘅入侵決定，都係非常之膽生毛嘅決定。

不過，靠住呢種戰略嘅問題，就係托唔長。所以，到打入蘇聯冇耐之後，已經開始弱料咗，跟住喺1941年喺莫斯科第一次打輸仗。自此之後，納粹德國嘅軍隊權力一路跌，到1942年尾，已經再冇打仗嘅主動權，見哂呢種策略嘅弱點。到最終1945年德國投降，同盟國解散咗納粹德軍，軍隊正式玩完。

### 戰爭罪

納粹德軍一直都同納粹黨嘅黨衛隊親密合作，其中包括埋佢哋犯過嘅戰爭罪。佢哋大部分都係喺蘇聯、波蘭、南斯拉夫、希臘、同意大利度犯，為咗繼續猶太人大屠殺同埋打壓游擊隊。

## 規模

喺二次大戰期間，總共有1,800萬人喺納粹德軍服過役。到德國投降嗰陣，其中已經有1,130萬人一係死咗，一係就做咗戰俘。雖然證據證明到納粹德軍有好多人都有份參與過戰爭罪，不過只係最高層嘅人受到刑罰。根據歷史學家 Ian Kershaw，佢估計喺有份入侵蘇聯嗰300萬人之中，大部分都參與過戰爭罪。

## 註

## 攷

## 文獻

* Müller, Rolf-Dieter (2016). *Hitler's Wehrmacht, 1935–1945*. Lexington: University Press of Kentucky. ISBN 978-0-81316-738-1.`{{cite book}}`: CS1 maint: ref duplicates default (link)
* Overmans, Rüdiger (2004). *Deutsche militärische Verluste im Zweiten Weltkrieg* (德文). München: Oldenbourg. ISBN 978-3-486-20028-7.`{{cite book}}`: CS1 maint: ref duplicates default (link)
* Wette, Wolfram (2006). *The Wehrmacht: History, Myth, Reality*. 哈佛大學出版社. ISBN 978-0-674-02213-3.`{{cite book}}`: CS1 maint: ref duplicates default (link)